Hervez a gomprenan, tud o deus kredet, ne gav ket din ez eus bremañ kalz tud choazh o krediñ se, e oa ret dont da Vreizh-Izel evit en em veuziñ er boblañs hag en em heñvelaat outi. An  dud o dije graet se a vije holl deuet bremañ war ar galleg ; dilezet o dije feiz o zadoù kozh, peogwir emañ ivez ar boblañs dre vras o tilezel an Iliz e Breizh, - (ar fideled a chom, a chom dre voaz dreist-holl : neus emsav relijiel gwirion ebet ; al luskad relijiel nemetañ eo an Oberiezh Katolik Gall a zo och en em ledañ war Vreizh). Anat eo ne chell ket ar gwriziennañ bezañ an dra-se. Emañ ar boblañs o kouezhañ, ma neo ket kouezhañ ganti gwriziennañ. Petra e chell bezañ neuze gwriziennañ ?